पाएं अपने शहर की ताज़ा ख़बरें और फ्री ई-पेपरडाउनलोड करें
अगर आपका मरीज गंभीर हालत में है, उसे डॉक्टर दूसरे अस्पताल में रेफर कर दे। उस वक्त एम्बुलेंस का चालक कह दे कि उसे रात में दिखाई नहीं देता, इसलिए वह गाड़ी नहीं चला सकेगा। ऐसे में आप पर क्या बीतेगी?
ऐसा ही कुछ बुधवार रात जौरा कस्बे के प्रेमचंद जैन के साथ हुआ। जब वे अपनी पत्नी को सामुदायिक स्वास्थ्य केंद्र लेकर गए। मौजूद डॉक्टरों ने कहा- उनकी पत्नी को जिस फ्लो के ऑक्सीजन की जरूरत है, वह यहां नहीं है। इसलिए मुरैना या ग्वालियर ले जाएं। जब उन्होंने अस्पताल की एम्बुलेंस चालक अशोक बाथम से कहा, तो वह बोला- मेरी आंखें खराब हैं। रात में दिखाई नहीं देता।
वार्ड 14 नारायण गली, जौरा निवासी प्रेमचंद जैन की पत्नी राजकुमारी, उम्र 55 वर्ष, पिछले 4 दिन से बुखार से पीड़ित हैं। जब उसकी हालत बिगड़ने लगी, तो वे रात में ही उसे लेकर सामुदायिक स्वास्थ्य केंद्र पहुंचे थे। आनन-फानन में मरीज के परिजन ट्रैवल एजेंसी से निजी गाड़ी बुक कर अस्पताल लेकर पहुंचे। एंबुलेंस का ऑक्सीजन सिलेंडर खोलकर गाड़ी में फिट किया, तब कहीं जाकर मरीज को ग्वालियर लेकर गए।
हां, ड्राइवर को रात में दिखाई नहीं दे रहा
इस मामले को लेकर बीएमओ मनोज त्यागी से जब बात की, तो उन्होंने कहा कि अस्पताल में एंबुलेंस पर पदस्थ ड्राइवर ने उन्हें बताया था, उसे कुछ परेशानी है। कुछ दिनों से उसे रात में दिख नहीं रहा है।
कहते हैं अपर कलेक्टर
मुझे इस मामले की जानकारी नहीं हैं। इस संबंध में जौरा सामुदायिक केन्द्र के डॉक्टरों से बात करके एम्बुलेंस चालक के खिलाफ कार्रवाई की जाएगी।
नरोत्तम भार्गव, अपर कलेक्टर, मुरैना
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn